Shavkat Mirziyoev Yashnobod tumanidagi Mudofaa vazirligiga qarashli Ma`naviyat va ma`rifat markazini borib ko`rdi

Davlatimiz rahbari Shavkat Mirziyoev Yashnobod tumanidagi Mudofaa vazirligiga qarashli Ma`naviyat va ma`rifat markazini borib ko`rdi.
Bu markaz binosi 1980 yilda qurilgan. Hozirda unda Qurolli Kuchlar ansambli, Markaziy harbiy orkestr, “Turon” davlat harbiy teatri, bichish-tikish korxonasi va bolalar to`garaklari joylashgan. Lekin imkoniyatlardan to`la foydalanilmayotgan edi.
Prezident markaz binosini rekonstruksiya qilib, undan maqsadli foydalanish, davlat-xususiy sheriklik asosida ko`ngilochar maskan tashkil etish zarurligini ta`kidladi. Bu erda konsertlar, bayram tadbirlari o`tkaziladi. Atrof obodonlashtirilib, tadbirkorlar ishtirokida savdo va xizmat ko`rsatish shoxobchalari tashkil etiladi.
Davlatimiz rahbari shu erdagi Aviasozlar sport majmuasini ham kirib ko`rdi. Uning hududini obodonlashtirish, sportsevarlarga qulayliklarni oshirish bo`yicha ko`rsatma berildi.